לירון עמרם

לירון עמרם (נולד ב-27 במרץ 1988) הוא מוזיקאי וזמר ישראלי, השר בסגנון המוזיקה האלקטרונית והפופ, בשילוב שירה תימנית מסורתית.

ביוגרפיה
לירון עמרם נולד וגדל בפתח תקווה. הוא בנו של הזמר אהרן עמרם. למד במדרשית נעם והחל לנגן בגיל 15 מוזיקת רוקנרול ופאנק. שרת בצה"ל כלוחם בגולני ולמד בישיבות עתניאל ושיח יצחק. לאחר שהשתחרר מצה"ל ביצע שירים של אביו בעיבודים מודרניים. ב-2014 הוא החל להופיע עם ההרכב לירון עמרם והפנתרים.

ב-2015 נבחר כאמן האלטרנטיבי של mako לשנת תשע"ה. ב-2016 הוציא את שירו "חלום ישן" שהושמע רבות בתחנות הרדיו, והיה לשיר המושמע ביותר בשנת תשע"ז בתחנת גלגלצ. לאחריו הוציא את הסינגל "תמיד אותו סיפור" אותו כתב, הלחין ועיבד.

בפברואר 2018 הוציא את שירו "ים של דמיונות", סינגל רביעי מתוך אלבום הבכורה. במאי 2018 זכה בפרס הישג השנה לתגלית השנה של אקו"ם לשנת 2017.

אלבום הבכורה שלו, "חלום ישן", יצא בסוף שנת 2018. באותה השנה הקליט מחדש את השיר "Galbi" של עפרה חזה, עבור אלבום המחווה קול הנשמה - שרים עפרה חזה. בשנת 2019 יצר והקליט יחד עם מיקה קרני את הסינגל "ליפול לשיגעון". בפברואר 2020 הוציא את הסינגל "למה את שותקת".

ב-18 באפריל 2021 יצא סינגל ראשון במסגרת יעלה ויבוא - פרויקט המחווה לשירי יורם טהרלב ואותו ביצע עמרם עם אודיה. אודיה  מבצעת את שיר שביצעה במקור שרה בדישי ועמרם מבצע שיר שביצעה חוה אלברשטיין למילותיו של טהרלב.

ב-3 באוגוסט 2021 הוציא את הסינגל "גלים".

קישורים חיצוניים

 ניר גורלי, חלום ישן - לירון עמרם, פודקאסטים באתר כאן.
 
 אורי זר אביב, לבי במזרח: לירון עמרם מקרב לבבות בעזרת המוזיקה התימנית, 17 בדצמבר 2014, באתר טיים אאוט תל אביב

הערות שוליים

זמרים ישראלים
זוכי פרס אקו"ם
בוגרי מדרשית נעם
בוגרי ישיבת עתניאל
פורבס 30Under30: ישראל
ישראלים שנולדו ב-1988